stanford-oval/wikipedia huggingface dataset:
อาร์ชดัชเชสมารีอา เคลเม็นทีเนอแห่งออสเตรีย
พระราชประวัติ

อาร์ชดัชเชสมารีอา เคลเม็นทีเนอ ประสูติเมื่อวันที่ 1 มีนาคม พ.ศ. 2341 ณ กรุงเวียนนา ประเทศออสเตรีย เป็นพระราชธิดาองค์ที่ 5 และพระราชบุตรองค์ที่ 6 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งซิซิลีทั้งสอง เมื่อทรงพระเยาว์นั้น พระองค์ และพระเชษภัคินี พระเชษฐา พระอนุชา และพระขนิษฐา ทรงต้องเผชิญกับโรคร้าย ซึ่งเกิดจากการที่อภิเษกสมรสในหมู่เครือญาติกัน ทำให้เกิดผลกระทบแทรกซ้อนในร่างกาย ทำให้อาร์ชดยุก และอาร์ชดัชเชสรอดพระชนม์ชีพเพียง 5 พระองค์เท่านั้น แต่ที่รอดมา ส่วนใหญ่จะมีพระวรกายไม่ครบ 32 ประการ หรือเป็นโรคแทรกซ้อนตามมา เช่น สมเด็จพระจักรพรรดิเฟอร์ดินานด์ พระเชษฐาทรงเป็นโรคลมบ้าหมู ทำให้เป็นอุปสรรคในการครองราชย์ จึงต้อมทรงสละราชสมบัติ อาร์ชดัชเชสมาเรีย แอนนา พระขนิษฐา ทรงมีสติปัญญาเหมือนยังทรงพระเยาว์ อาร์ชดัชเชสมารี หลุยส์ พระเชษฐภัคินี และอาร์ชดยุกฟรานซ์ คาร์ล พระอนุชา มีพระหทัยไม่ปกติ ส่วนพระองค์อื่นๆสิ้นพระชนม์หมด มีแต่พระองค์และอาร์ชดัชเชสมาเรีย ลีโอโพลดิน่า พระเชษฐภัคินีเท่านั้น ที่มีพระวรกายสมบูรณ์ครบถ้วนทุกประการ
อภิเษกสมรส

อาร์ชดัชเชสมารีอา เคลเม็นทีเนอ ทรงอภิเษกสมรสกับพระมาตุลาแท้ๆของพระองค์ เจ้าชายลีโอโพลโด้แห่งซิซิลีทั้งสอง เจ้าชายแห่งซาเลอโน พระราชโอรสองค์สุดท้องของสมเด็จพระราธิบดีเฟอร์ดินานด์ที่ 1 แห่งซิซิลีทั้งสอง และเป็นพระอนุชาแท้ๆในเจ้าหญิงมาเรีย เทเรซ่า พระมารดาของอาร์ชดัชเชสมาเรีย คลีเมนติน่าอีกด้วย ทั้ง 2 พระองค์ทรงอภิเษกสมรสเมื่อวันที่ 28 กรกฎาคม พ.ศ. 2359 ณ พระราชวังเชินบรุนน์ กรุงเวียนนา ประเทศออสเตรีย ทั้ง 2 พระองค์มีพระธิดา 1 พระองค์และพระโอรสอีก 1 พระองค์ ดังนี้...
เจ้าหญิงมาเรีย แคโรลิน่า ออกัสต้าแห่งซิซิลีทั้งสอง ประสูติเมื่อวันที่ 26 เมษายน พ.ศ. 2365 สิ้นพระชนม์เมื่อวันที่ 6 ธันวาคม พ.ศ. 2412 ทรงอภิเษกสมรสกับเจ้าชายอองรีแห่งออลีญงส์ ดยุคแห่งอูเมล มีพระโอรสทั้งหมด 2 พระองค์
เจ้าชายลูโดวิโก้ คาร์โลแห่งซิซิลีทั้งสอง ประสูติเมื่อวันที่ 19 กรกฎาคม พ.ศ. 2366 และสิ้นพระชนม์กะทันหันเมื่อวันที่ 7 สิงหาคม ในปีเดียวกัน
อาร์ชดัชเชสมารีอา เคลเม็นทีเนอสิ้นพระชนม์เมื่อวันที่ 3 กันยายน พ.ศ. 2424 ณ พระตำหนักชานติลี ประเทศฝรั่งเศส สิริพระชันษาได้ 83 ชันษา
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดัชเชสมาเรีย คลีเมนติน่าแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์  (สมเด็จพระจักรพรรดิฟรานซ์ที่ 1 แห่งออสเตรีย) | พระอัยกาฝ่ายพระชนก: สมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ | พระปัยกาฝ่ายพระชนก: สมเด็จพระจักรพรรดิฟรานซ์ที่ 1 แห่งโรมันอันศักดิ์สิทธิ์ |
| อาร์ชดัชเชสมาเรีย คลีเมนติน่าแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์  (สมเด็จพระจักรพรรดิฟรานซ์ที่ 1 แห่งออสเตรีย) | พระอัยกาฝ่ายพระชนก: สมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ | พระปัยยิกาฝ่ายพระชนก: จักรพรรดินีมาเรีย เทเรซา |
| อาร์ชดัชเชสมาเรีย คลีเมนติน่าแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์  (สมเด็จพระจักรพรรดิฟรานซ์ที่ 1 แห่งออสเตรีย) | พระอัยยิกาฝ่ายพระชนก: เจ้าหญิงมาเรีย หลุยซ่าแห่งสเปน | พระปัยกาฝ่ายพระชนก: สมเด็จพระราชาธิบดีคาร์ลอสที่ 3 แห่งสเปน |
| อาร์ชดัชเชสมาเรีย คลีเมนติน่าแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์  (สมเด็จพระจักรพรรดิฟรานซ์ที่ 1 แห่งออสเตรีย) | พระอัยยิกาฝ่ายพระชนก: เจ้าหญิงมาเรีย หลุยซ่าแห่งสเปน | พระปัยยิกาฝ่ายพระชนก: เจ้าหญิงมาเรีย อมาเลียแห่งแซ็กโซนี |
| อาร์ชดัชเชสมาเรีย คลีเมนติน่าแห่งออสเตรีย | พระชนนี: เจ้าหญิงมาเรีย เทเรซ่าแห่งซิซิลีทั้งสอง | พระอัยกาฝ่ายพระชนนี: สมเด็จพระราชาธิบดีเฟอร์ดินานด์ที่ 1 แห่งซิซิลีทั้งสอง | พระปัยกาฝ่ายพระชนนี: สมเด็จพระราชาธิบดีคาร์ลอสที่ 3 แห่งสเปน |
| อาร์ชดัชเชสมาเรีย คลีเมนติน่าแห่งออสเตรีย | พระชนนี: เจ้าหญิงมาเรีย เทเรซ่าแห่งซิซิลีทั้งสอง | พระอัยกาฝ่ายพระชนนี: สมเด็จพระราชาธิบดีเฟอร์ดินานด์ที่ 1 แห่งซิซิลีทั้งสอง | พระปัยยิกาฝ่ายพระชนนี: เจ้าหญิงมาเรีย อมาเลียแห่งแซ็กโซนี |
| อาร์ชดัชเชสมาเรีย คลีเมนติน่าแห่งออสเตรีย | พระชนนี: เจ้าหญิงมาเรีย เทเรซ่าแห่งซิซิลีทั้งสอง | พระอัยยิกาฝ่ายพระชนนี: อาร์ชดัชเชสมารี แคโรไลน์แห่งออสเตรีย | พระปัยกาฝ่ายพระชนนี: สมเด็จพระจักรพรรดิฟรานซ์ที่ 1 แห่งโรมันอันศักดิ์สิทธิ์ |
| อาร์ชดัชเชสมาเรีย คลีเมนติน่าแห่งออสเตรีย | พระชนนี: เจ้าหญิงมาเรีย เทเรซ่าแห่งซิซิลีทั้งสอง | พระอัยยิกาฝ่ายพระชนนี: อาร์ชดัชเชสมารี แคโรไลน์แห่งออสเตรีย | พระปัยยิกาฝ่ายพระชนนี: จักรพรรดินีมาเรีย เทเรซา |
แหล่งข้อมูลอื่น

Constantin Wurzbach: Biographisches Lexikon des Kaisertums Österreich, Wien (1861) Vol. VII, p. 43 (versione online)
มัตติน เอิสเตอดอล

| มัตติน เอิสเตอดอล |
| --- | --- |
เอิสเตอดอลในเดือนมิถุนายน ค.ศ. 2016
เกิด: เอียริก มัตติน เอิสเตอดอล  (1973-10-12) 12 ตุลาคม ค.ศ. 1973 (51 ปี) สต็อกโฮล์ม สวีเดน
อาชีพ: ผู้อำนวยการผลิตรายการโทรทัศน์, นักเขียน
ตำแหน่ง: ผู้บริหารระดับสูงการประกวดเพลงยูโรวิชัน (2021–ปัจจุบัน) ผู้บริหารระดับสูงการประกวดเพลงจูเนียร์ยูโรวิชัน (2020–ปัจจุบัน)
เอียริก มัตติน เอิสเตอดอล (สวีเดน: Erik Martin Österdahl, ออกเสียง: [ˈêːrɪk ˈmǎʈːɪn ˈœ̂sːtɛˌɖɑːl], เกิด 12 ตุลาคม ค.ศ. 1973) เป็นผู้ผลิตรายการโทรทัศน์และนักเขียนชาวสวีเดน โดยตั้งแต่ปี 2008 ถึง 2014 เขาทำงานในรายการ Mästarnas mästare, Allt för Sverige และ Skavlan สำหรับ เอสเวียเทีย หนังสือเล่มแรกของเขา เรื่อง Be inte om nåd ได้รับการตีพิมพ์ในปี 2016 ปัจจุบันเขาดำรงตำแหน่งผู้บริหารระดับสูงของการประกวดเพลงยูโรวิชัน และการประกวดเพลงจูเนียร์ยูโรวิชัน ซึ่งทั้งสองเป็นของสหภาพการแพร่สัญญาณวิทยุและโทรทัศน์แห่งยุโรป
ชีวิตช่วงต้น

เอิสเตอดอลเติบโตในสต็อกโฮล์มและลอนดอน เขาเข้าเรียนที่โรงเรียนดนตรีอะดอล์ฟเฟรดริก และเข้าร่วมคณะนักร้องโอเปราชายของโรงเรียน มาร์คัสพ่อของเขาเป็นเจ้าของสตูดิโอบันทึกเสียง ส่วนแม่ของเขาทำงานในบริษัทผลิตเพลง เอิสเตอดอลศึกษาปริญญาโทด้านเศรษฐศาสตร์ การศึกษารัสเซียและยุโรปตะวันออกที่มหาวิทยาลัยอุปซอลา
การทำงาน > การประกวดเพลงยูโรวิชัน

ในเดือนมกราคม 2020 สหภาพการแพร่สัญญาณวิทยุและโทรทัศน์แห่งยุโรป (อีบียู) ประกาศว่าเอิสเตอดอลจะเข้ามาดำรงตำแหน่งผู้บริหารระดับสูงของการประกวดเพลงยูโรวิชัน ต่อจากจอน โอลา ซานด์ หลังจากรอบชิงชนะเลิศของการประกวดในปี 2020 ซึ่งจะจัดขึ้นที่ เมืองรอตเทอร์ดัม ในเดือนพฤษภาคม 2020
อย่างไรก็ตาม การแข่งขันในปี 2020 ถูกยกเลิกเนื่องจาก การระบาดทั่วของโควิด-19 ต่อมาเอิสเตอดอลได้เข้ามาดำรงตำแหน่งผู้บริหารระดับสูงต่อจากซานด์ หลังจากรายการทดแทน "ยูโรวิชัน: ยุโรปไชน์อะไลต์" ออกอากาศ
ในตำแหน่งผู้บริหารระดับสูง เอิสเตอดอลมีอำนาจสูงสุดในการควบคุมดูแลการผลิตรายการประกวดเพลงยูโรวิชัน โดยมีอำนาจสั่งการผู้ผลิตรายการและให้คำแนะนำ เขายังรับผิดชอบในการจัดระบบการลงคะแนนของการแข่งขันอีกด้วย เอิสเตอดอลเริ่มดำรงตำแหน่งนี้ในการประกวดเพลงจูเนียร์ยูโรวิชันปี 2020 ที่กรุงวอร์ซอ และต่อมาในการประกวดเพลงยูโรวิชันปี 2021 ที่เมืองรอตเทอร์ดาม ทั้งนี้ ในช่วงปีดังกล่าวมีการประกาศเผยแพร่ลิขสิทธิ์รูปแบบยูโรวิชันสำหรับทวีปอื่น ๆ โดยเริ่มต้นจาก "อเมริกันซองคอนเทสต์" ซึ่งเปิดตัวในปี 2022
ก่อนหน้าเอิสเตอดอลจะดำรงตำแหน่งผู้บริหารระดับสูงของการประกวดเพลงยูโรวิชัน เขาเคยดำรงตำแหน่งผู้อำนวยการสร้างฝ่ายบริหารในการประกวดปี 2013 และ 2016 (ในครั้งหลังดำรงตำแหน่งร่วมกับ โยฮัน เบิร์นฮาเกิน) ที่มัลเมอและสต็อกโฮล์ม ตามลำดับ อีกทั้งเป็นกรรมการบริหารการประกวดเพลงยูโรวิชันตั้งแต่ปี 2012 ถึง 2018 เขากลับมาดำรงตำแหน่งสมาชิกของคณะดังกล่าวอีกครั้งตั้งแต่ปี 2021 ในฐานะผู้บริหารระดับสูง
ในระหว่างรอบชิงชนะเลิศของการประกวดเพลงยูโรวิชันปี 2024 เอิสเตอดอลถูกโห่จากผู้ชมอย่างหนักเมื่อเขาปรากฏตัวบนจอ เนื่องมาจากประเด็นความขัดแย้งที่เกิดขึ้นเกี่ยวกับการประกวดในปีนั้น รวมถึงการวิพากษ์วิจารณ์อย่างหนักจากการตัดสิทธิ์โยสต์ เคลน์ ตัวแทนจากประเทศเนเธอร์แลนด์ ออกจากการประกวดก่อนการแข่งขันรอบชิงชนะเลิศ ทั้งที่เคลน์ได้รับคะแนนในการประกวดรอบรองชนะเลิศเพียงพอจนผ่านเข้าสู่รอบดังกล่าวแล้ว
การทำงาน > งานเขียน

เอิสเตอดอลเขียนหนังสือชุด แม็กซ์ แองเกอร์ ซึ่งได้รับการดัดแปลงโดยสตูดิโอไพน์วูด
บรรณานุกรม

2016 – Be inte om nad (ISBN 9789175036663 )
2017 – Tio svenskar måste dö (ISBN 9789137147956 )
2018 – All business is show business: Spelregler för den kreativa eran (ISBN 9789188743176 )
2019 – Järnänglar (ISBN 9789137147987 )
2022 – Parmiddagen (ISBN 9789189393226 )
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มัตติน เอิสเตอดอล
มัตติน เอิสเตอดอล ที่อินเทอร์เน็ตมูวีเดตาเบส
บุญสนอง บุณโยทยาน

| บุญสนอง บุณโยทยาน |
| --- | --- |
บุญสนอง บุณโยทยาน ในปี พ.ศ. 2517

เลขาธิการพรรคสังคมนิยมแห่งประเทศไทย
ดำรงตำแหน่ง พ.ศ. 2517 – 2519
 
ข้อมูลส่วนบุคคล
เกิด: 31 ธันวาคม พ.ศ. 2479 จังหวัดเชียงราย, ประเทศไทย
เสียชีวิต: 28 กุมภาพันธ์ พ.ศ. 2519 (39 ปี) กรุงเทพมหานคร, ประเทศไทย
พรรคการเมือง: พรรคสังคมนิยมแห่งประเทศไทย
คู่สมรส: ทัศนีย์ บุณโยทยาน
บุตร: 2 คน
ศิษย์เก่า: สามัคคีวิทยาคม   จุฬาลงกรณ์มหาวิทยาลัย   มหาวิทยาลัยแคนซัส   มหาวิทยาลัยคอร์เนล
อาชีพ: หัวหน้าภาควิชาคณะสังคมวิทยาและมานุษยวิทยา มหาวิทยาลัยธรรมศาสตร์

ผู้ช่วยศาสตราจารย์
บุญสนอง บุณโยทยาน อดีตหัวหน้าแผนกวิชาสังคมวิทยาและมานุษยวิทยา มหาวิทยาลัยธรรมศาสตร์ ผู้ร่วมก่อตั้งและเลขาธิการพรรคสังคมนิยมแห่งประเทศไทย
ประวัติ

บุญสนองเกิดและโตที่จังหวัดเชียงราย โดยจบการศึกษาระดับมัธยมศึกษาที่โรงเรียนสามัคคีวิทยาคม หลังจากนั้นได้ย้ายไปศึกษาที่โรงเรียนปรินส์รอแยล ก่อนจะได้ศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย
จากนั้น เขาสำเร็จการศึกษาในระดับปริญญาโทด้านสังคมวิทยา ที่มหาวิทยาลัยแคนซัส สหรัฐอเมริกา ในหัวข้อวิทยานิพนธ์ "คำอธิบายทางสังคมวิทยาของต้นกำเนิดการพัฒนาที่แตกต่างกันในญี่ปุ่นและประเทศไทย" (A Sociological Explanation of the Origins of Differential Development in Japan and Thailand) และระดับปริญญาเอกที่มหาวิทยาลัยคอร์แนล ในหัวข้อวิทยานิพนธ์ "การเปลี่ยนแปลงทางสังคมแบบเลือกปฏิบัติของไทย: การศึกษาด้วยการอ้างอิงเปรียบเทียบกับญี่ปุ่น" (Thai Selective Social Change: A Study with Comparative Reference to Japan)
ช่วงเวลาที่ บุญสนองศึกษาอยู่ที่คอร์แนล เป็นช่วงเดียวกับที่ฉลาดชาย รมิตานนท์, ยุพา คลังสุวรรณ, บัณฑร อ่อนดำ, ชาญวิทย์ เกษตรศิริ, ปรานี วงษ์เทศ, ม.ร.ว.อคิน รพีพัฒน์, วารินทร์ วงศ์หาญเชาวน์, ปราโมทย์ นาครทรรพ และอานันท์ กาญจนพันธ์ ซึ่งต่อมาจะเป็นนักวิชาการสำคัญในประเทศไทย ก็ศึกษาอยู่ที่คอร์แนลเช่นกัน
ทั้งนี้ บุญสนอง เป็นหลานน้าของ ร้อยโทสมศาสตร์ รัตนสัค อดีตสมาชิกสภาผู้แทนราษฎรจังหวัดเชียงราย ซึ่งเป็นน้องชายของนางบัวคลี่ ผู้เป็นมารดา
การเสียชีวิต

บุญสนอง บุณโยทยาน ถูกลอบสังหารเสียชีวิตเมื่อเวลาประมาณ 01.30 น. ของวันที่ 28 กุมภาพันธ์ พ.ศ. 2519 ขณะดำรงตำแหน่งเป็นเลขาธิการพรรคสังคมนิยมแห่งประเทศไทย การลอบสังหารดังกล่าว เกิดขึ้นในบรรยากาศทางการเมืองที่มีความตึงเครียดอย่างมาก มีการลอบสังหารผู้นำชาวนา กรรมกร นิสิตนักศึกษา และนักการเมืองหัวก้าวหน้าถูกสังหารไปแล้วหลายราย และหลังจากนั้นก็เกิดเหตุการณ์สังหารหมู่นักศึกษาผู้ชุมนุมในมหาวิทยาลัยธรรมศาสตร์เมื่อวันที่ 6 ตุลาคม 2519
แหล่งข้อมูลอื่น

ขบวนการสังคมนิยมไทย
วิดีโอจากงานเสวนา "ปลุกชีวิต บุญสนอง บุณโยทยาน ตื่นตระหง่านเดินสู่สังคมนิยม" (ช่วง คำ ผกา) จัดโดย กลุ่มนักเขียนเพื่อชีวิตและสังคม 28 กุมภาพันธ์ 2553 ณ อนุสรณ์สถาน 14 ตุลา
ฐานบินตราด

ฐานบินตราด (อังกฤษ: Trat Air Force Base) หรือ สนามบินเกาะตะเคียน (Koh Takian Airport) เป็นฐานทัพอากาศและที่ตั้งทางทหารของฝูงบินอิสระปฏิบัติราชการสนาม 306 กองทัพอากาศไทย ในอำเภอเมืองตราด จังหวัดตราด อดีตเคยเป็นที่ตั้งของฝูงบินอิสระปฏิบัติราชการสนาม 207 กองบิน 2
ประวัติ

ฐานบินตราด เป็นที่รู้จักกันในชื่อ สนามบินเกาะตะเคียน โดยปรากฏในเอกสารและหลักฐานต่าง ๆ ส่วนใหญ่ในชื่อของสนามบินเกาะตะเคียน
สนามบินเกาะตะเคียน เกิดจากการประชุมใหญ่กระทรวงกลาโหมในการก่อสร้างสนามบินในมณฑลจันทบุรี ในจังหวัดจันทบุรี จังหวัดระยอง และจังหวัดตราด เมื่อวันที่ 27 ธันวาคม พ.ศ. 2462 โดยผู้ว่าราชการจังหวัดตราด ประวัติขุนภูมิประศาสตร์ (เชื้อ สิริยานนท์) ได้เลือกสถานที่ในการก่อสร้างในวันที่ 3 พฤศจิกายน พ.ศ. 2465 ณ บ้านเกาะตะเคียน โดยพื้นที่บางส่วนเป็นของราษฎร โดยเริ่มก่อสร้างขึ้นในวันที่ 26 กรกฎาคม พ.ศ. 2482 โดยมิได้ใช้งบประมาณแผ่นดินและการเกณฑ์แรงงานราษฎรแต่อย่างใด สนามบินก่อสร้างเสร็จสิ้นพร้อมกับอาคาร 2 หลังเมื่อวันที่ 31 มีนาคม พ.ศ. 2482 โดยข้าราชการและประชาชนในจังหวัดตราด ร่วมกับทำพิธีเปิด และส่งมอบให้กับกองทัพอากาศใช้งาน
ในช่วงปี พ.ศ. 2483–2484 ระหว่างกรณีพิพาทอินโดจีน สนามบินเกาะตะเคียนถูกใช้งานเป็นสนามบินสำรอง
จากนั้น พ.ศ. 2520 สนามบินเกาะตะเคียนเป็นที่ตั้งของหมวดบิน 7102 ประจำการเครื่องบิน โอ-1 เบิร์ด ด็อก (บ.ต.2) บนเนื้อที่ 417 ไร่ ถือเป็นฐานบินหน้าของกองทัพอากาศในการปฏิบัติการ มีหน่วยขึ้นตรงในปฏิบัติงานต่าง ๆ รูปแบบเดียวกับกองบิน แต่มีขนาดเล็ก รวมไปถึงทางวิ่งที่มีความยาวเพียง 1,200 ฟุต
นอกจากนี้ยังเคยเป็นที่ตั้งของหน่วยบินต่าง ๆ ที่มาประจำการส่วนหน้า เช่น
หน่วยบิน 2202 จากกองบิน 2 ในช่วงปี พ.ศ. 2529
หน่วยบิน 5313 จากกองบิน 5 ในช่วงปี พ.ศ. 2535–2539
ในปี พ.ศ. 2535 กระทรวงคมนาคมได้ประกาศพื้นที่ข้างเคียงสนามบินเกาะตะเคียนในพื้นที่ตำบลห้วยแร้ง ตำบลวังกระแจะ ตำบลเนินทราย ตำบลท่าพริก ตำบลหนองโสน ตำบลหนองเสม็ด ตำบลหนองคันทรง ตำบลห้วยน้ำขาว ตำบลอ่าวใหญ่ อำเภอเมืองตราด และตำบลเขาสมิง อำเภอเขาสมิง จังหวัดตราด
จากนั้นในปี พ.ศ. 2549 ทางจังหวัดตราด ได้ขอใช้พื้นที่ของฐานบินตราดในการพัฒนา โครงการพัฒนาสวนสาธารณะในเขตผังเมืองรวมจังหวัดตราด (ฝูงบิน 207)  โดยก่อสร้างสวนสาธารณะ สวนรุกชาติ ตัดถนนและเป็นที่ตั้งของส่วนราชการต่าง ๆ รวมถึงขุดสระน้ำบริเวณข้างทางวิ่งเดิม
บทบาทและปฏิบัติการ > กองทัพอากาศไทย

บทความหลัก: กองบิน 3 วัฒนานคร
ฐานบินตราด เป็นที่ตั้งหลักของฝูงบินอิสระปฏิบัติราชการสนาม 306 ซึ่งเป็นกองบินสำหรับปฏิบัติการอากาศยานไร้คนขับ และเป็นฐานบินสำหรับวางกำลังในสถานการณ์ที่ส่งผลต่อความมั่นคงระหว่างประเทศตามภารกิจของฝูงบิน 207 เดิม
หน่วยในฐานบิน

หน่วยบินที่วางกำลังในฐานบินวัฒนานคร ประกอบไปด้วย
หน่วยในฐานบิน > กองทัพอากาศไทย

ฝูงบิน 306 กองบิน 3
ฝูงบิน 306 – ปัจจุบันไม่มีอากาศยานประจำการถาวร เป็นฝูงบินอิสระปฏิบัติราชการสนาม
สิ่งอำนวยความสะดวก

ฐานบินตราด มีเนื้อที่เดิมประมาณ 417 ไร่ ก่อนจะแบ่งพื้นที่ให้กับจังหวัดตราดสร้างสวนสาธารณะ ถนนและสร้างศูนย์ราชการติดกับบริเวณฐานบิน
สิ่งอำนวยความสะดวก > บ้านพักสวัสดิการกองทัพอากาศ

บ้านพักสวัสดิการกองทัพอากาศ (เกาะตะเคียน) ประกอบด้วยอาคารบ้านพักจำนวน 20 หลัง และอาคารสำนักงานจำนวน 1 หลัง อยู่ภายใต้การดูแลของกรมสวัสดิการทหารอากาศและฝูงบินอิสระปฏิบัติราชการสนาม 306
ไทยแลนด์ วีเมนส์ ลีก ฤดูกาล 2562

| --- | --- |
ฤดูกาล: 2562
ทีมชนะเลิศ: ชลบุรี เอฟซี บีจี-บัณฑิตเอเชีย  (ชนะเลิศร่วมกัน)
← 2560 2563/64 → 
ไทยวีเมนส์ลีก ฤดูกาล 2562 (เป็นที่รู้จักกันในชื่อ เอฟเอ ไทยแลนด์ วีเมนส์ลีก ตามชื่อของผู้สนับสนุนหลัก) เป็นการแข่งขัน ไทยวีเมนส์ลีก ครั้งที่ 6 โดยมี 11 สโมสรลงทำการแข่งขัน โดยเริ่มการแข่งขันนัดแรกในวันที่ 26 มกราคม - 4 พฤษภาคม 2562
ภาพรวมการแข่งขัน

การแข่งขันไทยวีเมนส์ลีกในฤดูกาลนี้ ได้มีการเปลี่ยนแปลงรูปแบบการแข่งขันไป โดยจะทำการแบ่งทีมออกเป็นสองกลุ่ม โดยกลุ่ม เอ จะแข่งขันทั้งหมด 6 ทีม และ กลุ่ม บี มีทั้งหมด 5 ทีม จาก 11 ทีมที่เข้าร่วมการแข่งขัน โดยจะทำการแข่งขันภายในศูนย์พัฒนาศักยภาพกีฬาฟุตบอล ภายในมหาวิทยาลัยกรุงเทพธนบุรี โดยทำการถ่ายทอดสดผ่าน mycujoo.tv
สโมสรที่เข้าร่วมการแข่งขัน

ชลบุรี เอฟซี
บีจี-บัณฑิตเอเชีย
ชบาแก้ว 16
ชบาแก้ว 19
กรุงเทพมหานคร
โรงเรียนกีฬาจังหวัดลำปาง
นครศรี เลดี้ เอสเอส
โรงเรียนกีฬาจังหวัดศรีสะเกษ
มหาวิทยาลัยธรรมศาสตร์
ทหารอากาศ
มหาวิทยาลัยเกษมบัณฑิต
ตารางคะแนน > สาย A

| ลำดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | +/- | แต้ม |
| --- | --- | --- | --- | --- | --- | --- | --- | --- | --- |
| 1 | ชลบุรี เอฟซี | 10 | 10 | 0 | 0 | 53 | 5 | +48 | 30 |
| 2 | กรุงเทพมหานคร | 10 | 6 | 2 | 2 | 38 | 12 | +26 | 20 |
| 3 | นครศรี เลดี้ เอสเอส | 10 | 5 | 2 | 3 | 23 | 14 | +9 | 17 |
| 4 | ชบาแก้ว 16 | 10 | 4 | 2 | 4 | 19 | 17 | +2 | 14 |
| 5 | โรงเรียนกีฬาจังหวัดลำปาง | 10 | 2 | 0 | 8 | 18 | 37 | -19 | 6 |
| 6 | มหาวิทยาลัยธรรมศาสตร์ | 10 | 0 | 0 | 10 | 3 | 69 | -66 | 0 |
| --- | --- |
: ผ่านเข้าไปเล่นรอบสุดท้าย
ตารางคะแนน > สาย B

| ลำดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | แต้ม | +/- |
| --- | --- | --- | --- | --- | --- | --- | --- | --- | --- |
| 1 | บีจี-บัณฑิตเอเชีย | 8 | 8 | 0 | 0 | 36 | 5 | +31 | 24 |
| 2 | ทหารอากาศ | 8 | 6 | 0 | 2 | 35 | 10 | +25 | 18 |
| 3 | ชบาแก้ว 19 | 8 | 4 | 0 | 4 | 19 | 12 | +7 | 12 |
| 4 | โรงเรียนกีฬาจังหวัดศรีสะเกษ | 8 | 1 | 0 | 7 | 13 | 39 | -26 | 3 |
| 5 | มหาวิทยาลัยเกษมบัณฑิต | 8 | 1 | 0 | 7 | 6 | 46 | -40 | 3 |

| --- | --- |
: ผ่านเข้าไปเล่นรอบสุดท้าย
รอบเพลย์ออฟ > รอบรองชนะเลิศ

2 พฤษภาคม 2562
16:30
| ชลบุรี เอฟซี | 0-0 | ทหารอากาศ |
| --- | --- | --- |
|  | รายงาน |  |
2 พฤษภาคม 2562
19:30
| กรุงเทพมหานคร | 2-2 | บีจี-บัณฑิตเอเชีย |
| --- | --- | --- |
| เจนจิรา บุปผา 9'  สุภารัตน์ ศรีบุญโฮม 19' | รายงาน | กัญญาณัฐ เชษฐบุตร 40'  ขวัญฤดี แสงจันทร์ 54' |
รอบเพลย์ออฟ > นัดชิงชนะเลิศ

11 พฤษภาคม 2562
19:30
| ชลบุรี เอฟซี | ยกเลิกการแข่งขัน | บีจี-บัณฑิตเอเชีย |
| --- | --- | --- |
รอบเพลย์ออฟ > นัดชิงอันดับสาม

11 พฤษภาคม 2562
16:30
| กรุงเทพมหานคร | ยกเลิกการแข่งขัน | ทหารอากาศ |
| --- | --- | --- |
ดูเพิ่ม

ไทยลีก ฤดูกาล 2562
ไทยลีก 2 ฤดูกาล 2562
ไทยลีก 3 ฤดูกาล 2562
ไทยลีก 4 ฤดูกาล 2562
นัฐนิช ประดิษฐาน

| นัฐนิช ประดิษฐาน |
| --- | --- |
เกิด: 31 พฤษภาคม พ.ศ. 2539 (28 ปี) กรุงเทพมหานคร ประเทศไทย
การศึกษา: มหาวิทยาลัยแม่ฟ้าหลวง
อาชีพ:  นักแสดง  นายแบบ  พิธีกร 
ปีที่แสดง: พ.ศ. 2566–ปัจจุบัน
สังกัด: ช่อง 3 (2566–ปัจจุบัน)
อาชีพแสดง
ผลงานเด่น: วิษณุ – ใจซ่อนรัก (2567)
 
นัฐนิช ประดิษฐาน (เกิด 31 พฤษภาคม พ.ศ. 2539) ชื่อเล่น เป็นไต๋ เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

นัฐนิช ประดิษฐาน เกิดเมื่อวันที่ 31 พฤษภาคม พ.ศ. 2539 ที่กรุงเทพมหานคร เป็นบุตรชายคนเดียวของครอบครัว จบการศึกษาระดับปริญญาตรี สาขาวิชาการจัดการท่องเที่ยว หลักสูตรบริหารธุรกิจบัณฑิต สำนักวิชาการจัดการ มหาวิทยาลัยแม่ฟ้าหลวง จังหวัดเชียงราย
หลังจบการศึกษาระดับปริญญาตรี นัฐนิชได้สอบเข้าเป็นพนักงานต้อนรับบนเครื่องบินให้กับสายการบินแห่งหนึ่งและสอบผ่าน จึงได้เข้าทำงานในตำแหน่งนั้นเป็นเวลา 4 ปี หลังจากนั้นถึงจุดอิ่มตัว ประกอบกับได้รับผลกระทบจากการระบาดทั่วของโรคติดเชื้อไวรัสโคโรนา 2019 จึงผันตัวเข้าสู่วงการบันเทิง โดยเริ่มต้นจากการเดินแบบ ถ่ายโฆษณา ต่อมา วรายุฑ มิลินทจินดา ชักชวนให้เขาเข้ามาเป็นพิธีกรรายการ 3 For You ช่วงดาราแฟนฟิน ต่อมาจึงเลือกเซ็นสัญญาเป็นนักแสดงในสังกัดช่อง 3 โดยมีผลงานละครเรื่องแรกเป็นละครเย็นคือเรื่อง นรสิงห์ ในปี พ.ศ. 2566 โดยรับบท เร็ม ไอดอลชายที่มีชื่อเสียง
ปัจจุบัน นัฐนิชมีซีรีส์ที่กำลังออกอากาศคือ ใจซ่อนรัก มีละครที่รอออกอากาศอยู่ 2 เรื่องคือ ธาตรี และ แม่เลี้ยง และอยู่ระหว่างการถ่ายทำอีก 3 เรื่อง คือ ใจขังเจ้า, แสนรัก และหนึ่งในร้อย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2566 | นรสิงห์ | เร็ม |
| 2567 | ลมเล่นไฟ | รับเชิญ |
| 2567 | หนึ่งในร้อย | แสวง |
| 2568 | แม่เลี้ยง | เวธัส |
| 2568 | ธาตรี |  |
| 2568 | ใจขังเจ้า | ยง |
| 2568 | แสนรัก |  |
ผลงาน > ซีรีส์

| พ> ศ. | เรื่อง | บทบาท |
| --- | --- | --- |
| 2567 | ใจซ่อนรัก | วิษณุ |
ไทยแลนด์ฟุตซอลลีก ฤดูกาล 2553

| --- | --- |
ฤดูกาล: 2553
ทีมชนะเลิศ: ธอส.อาร์แบค
ผู้ทำประตูสูงสุด: เจษฎา ชูเดช (ราชนาวี) 41 ประตู
จำนวนประตูสูงสุด: ม.ศรีปทุม 3-14 ราชนาวี ราชนาวี 13-4 สมุทรปราการ ราชนาวี 12-5 ลีโอ บีจี  (17 ประตู)
← 2552 2554/55 → 
ไทยแลนด์ฟุตซอลลีก ฤดูกาล 2553 เป็นการแข่งขันฟุตซอลอาชีพระดับสุงสุดของประเทศไทย ภายใต้การจัดการของ สมาคมฟุตบอลแห่งประเทศไทยฯ โดยจัดขึ้นเป็นครั้งที่ 4 ในปี พ.ศ. 2553 โดย สมาคมฟุตบอลแห่งประเทศไทยฯ ได้ให้สิทธิ์จัดการแข่งขันกับ บริษัท ยูนิเวอร์แซล สปอร์ต แมเนจเมนท์ (USM) เป็นผู้จัดการแข่งขัน ซึ่งในฤดูกาลนี้ มี 12 สโมสรเข้าร่วมการแข่งขัน เข้ารวมแข่งขัน จัดขึ้นระหว่างวันที่ 30 พฤษภาคม – 26 กันยายน 2553
สโมสรที่เข้าร่วมการแข่งขัน

สโมสรที่เข้าร่วมการแข่งขันมีทั้งหมด 12 สโมสรดังนี้:
การท่าเรือแห่งประเทศไทย
ไอ แอม สปอร์ต
ราชนาวี
กุ้งสายฟ้า สุราษฎร์ธานี (เปลี่ยนชื่อมาจาก สุราษฎร์ธานี)
แคท (เปลี่ยนชื่อมาจาก แคท เทเลคอม)
ธอส.อาร์แบค บลูเวฟ (เปลี่ยนชื่อมาจาก มหาวิทยาลัยรัตนบัณฑิต)
มหาวิทยาลัยกรุงเทพ (เปลี่ยนชื่อมาจาก กรุงเทพมหานคร)
ลีโอ บีจี (เปลี่ยนชื่อมาจาก บางกอกกล๊าส)
มหาวิทยาลัยศรีปทุม (ได้สิทธิ์แทน ทีโอที ที่ไม่ส่งทีมเข้าร่วมการแข่งขัน)
นนทบุรี (ได้สิทธิ์แทน ชลบุรี บลูเวฟ ที่ไม่ส่งทีมเข้าร่วมการแข่งขัน)
สมุทรปราการ (ได้สิทธิ์เข้าร่วมจากการแข่ง Play Off)
สมุทรสาคร (ได้สิทธิ์เข้าร่วมจากการแข่ง Play Off)
สถานที่แข่งขัน

การแข่งขันในฤดูกาลนี้ ทำการแข่งขันทั้งสิ้น 132 แมทช์ ใช้สนามแข่งขันทั้งสิ้น 5 สนาม ได้แก่:
MCC Hall เดอะมอลล์ งามวงศ์วาน
MCC Hall เดอะมอลล์ บางแค
Island Hall แฟชั่นไอส์แลนด์
ศูนย์กีฬา มหาวิทยาลัยรัตนบัณฑิต
โรงยิมเนเซียม สนามกีฬากลางจังหวัดสุราษฎร์ธานี
ตารางคะแนน

สิ้นสุด ณ วันที่ 26 กันยายน 2553
| อันดับ | สโมสร | แข่ง | ชนะ | เสมอ | แพ้ | ได้ | เสีย | ผลต่าง | คะแนน |
| --- | --- | --- | --- | --- | --- | --- | --- | --- | --- |
| 1 | ธอส.อาร์แบค | 22 | 19 | 0 | 3 | 119 | 62 | +47 | 57 |
| 2 | การท่าเรือแห่งประเทศไทย | 22 | 15 | 4 | 3 | 77 | 54 | +32 | 49 |
| 3 | แคท | 22 | 14 | 3 | 5 | 84 | 57 | +27 | 45 |
| 4 | ไอ แอม สปอร์ต | 22 | 13 | 2 | 7 | 74 | 64 | +10 | 41 |
| 5 | ราชนาวี | 22 | 12 | 5 | 5 | 140 | 84 | +56 | 41 |
| 6 | กุ้งสายฟ้า สุราษฎร์ธานี | 22 | 8 | 6 | 8 | 70 | 65 | +5 | 30 |
| 7 | มหาวิทยาลัยกรุงเทพ | 22 | 8 | 6 | 8 | 81 | 76 | +5 | 30 |
| 8 | สมุทรสาคร | 22 | 8 | 2 | 12 | 53 | 63 | -10 | 26 |
| 9 | นนทบุรี | 22 | 3 | 6 | 13 | 63 | 89 | -26 | 15 |
| 10 | ลีโอ บีจี | 22 | 4 | 2 | 16 | 59 | 95 | -36 | 14 |
| 11 | สมุทรปราการ | 22 | 4 | 2 | 16 | 66 | 114 | -50 | 14 |
| 12 | มหาวิทยาลัยศรีปทุม | 22 | 4 | 2 | 16 | 49 | 103 | -54 | 14 |
| --- | --- |
: ชนะเลิศ
: ตกชั้น
รางวัลประจำฤดูกาล > ผู้ทำประตูสูงสุด

41 ประตู
เจษฎา ชูเดช - ราชนาวี
34 ประตู
ดำรงค์ ภูสมนึก - ราชนาวี
34 ประตู
Renato Gomes Miranda - แคท
24 ประตู
Francisco Jackson - ไอ แอม สปอร์ต
เกียรติยศ แฉล้มเขตร์ - ธอส.อาร์แบค
20 ประตู
ศุภวุฒิ เถื่อนกลาง - ธอส.อาร์แบค
ณัฐวุฒิ หมัดยะลาน - การท่าเรือแห่งประเทศไทย
เชิดศักดิ์ สุนทรศิริ - แคท
17 ประตู
Maykel Jamyl Ferreira - ไอ แอม สปอร์ต
รางวัลประจำฤดูกาล > นักกีฬายอดเยี่ยมประจำฤดูกาล

ณัฐวุฒิ หมัดยะลาน - การท่าเรือแห่งประเทศไทย
รางวัลประจำฤดูกาล > ผู้ฝึกสอนยอดเยี่ยมประจำฤดูกาล

รักษ์พล สายเนตรงาม - ธอส.อาร์แบค
รางวัลประจำฤดูกาล > ผู้ตัดสินยอดเยี่ยมประจำฤดูกาล

สมศักดิ์ ฤทธิรอน (FIFA Futsal Referee)
ไทยลีกดิวิชัน 2 ฤดูกาล 2551

| --- | --- |

ฤดูกาล: 2551
ทีมชนะเลิศ: เมืองปราจิณ (สมัยที่ 1)
เลื่อนชั้น: เมืองปราจิณ กรมสวัสดิการทหารบก สงขลา ศรีสะเกษ
ผู้ทำประตูสูงสุด:  ไพโรจน์ อนันตณรงค์ (ศรีสะเกษ) 19 ประตู
ทีมเหย้า ชนะสูงสุด: นครราชสีมา 6-0 ฉะเชิงเทรา
ทีมเยือน ชนะสูงสุด: กรุงเทพมหานคร 0-8 ศรีสะเกษ
จำนวนประตูสูงสุด: สกลนคร 2-6 สตูล  นาวิกโยธิน 2-6 กองเรือยุทธการ 8 ประตู
← 2550 2552 → 
ไทยลีกดิวิชั่น 2 ฤดูกาล 2551 เป็นการแข่งขันฟุตบอลลีกระดับสาม ของไทย โดยในฤดูกาลนี้ จะหาทีมเลื่อนชั้นสู่ ลีก ดิวิชั่น 1 สี่ทีม และ ตกชั้นไปยัง ถ้วย ข หรือ แซต แชมเปี้ยนชิพ สายละ ห้าทีม ตามโรดแมป การรวมลีกที่จัดทำขึ้นในปี 2550
ทีมทั้ง 22 ทีม ในไทยลีกดิวิชัน 2 2551
สโมสรที่เข้าร่วมแข่งขัน

| --- | --- |
 กลุ่ม A นราธิวาส (ตกชั้นมาจาก ดิวิชั่น 1 2550)  นครราชสีมา (ตกชั้นมาจาก ดิวิชั่น 1 2550)  สกลนคร (ตกชั้นมาจาก ดิวิชั่น 1 2550)  ฉะเชิงเทรา (ตกชั้นมาจาก ดิวิชั่น 1 2550)  ราชบุรี (ตกชั้นมาจาก ดิวิชั่น 1 2550)  เทศบาลเมืองปราจิณ  เทศบาลนครสมุทรปราการ  เชียงใหม่  สตูล  ราชประชา (เลื่อนชั้นมาจาก ถ้วย ข. 2550/51)  สงขลา (เลื่อนชั้นมาจาก แซต แชมเปี้ยนชิพ 2550):  กลุ่ม B นอร์ทกรุงเทพ-เซ็นทรัล (ตกชั้นมาจาก ดิวิชั่น 1 2550)  จ่าอากาศ (ตกชั้นมาจาก ดิวิชั่น 1 2550)  ศรีสะเกษ (ตกชั้นมาจาก ดิวิชั่น 1 2550)  กรุงเทพมหานคร (ตกชั้นมาจาก ดิวิชั่น 1 2550)  นาวิกโยธิน (ตกชั้นมาจาก ดิวิชั่น 1 2550)  กรุงเทพคริสเตียน  กรมสวัสดิการทหารบก  พ.ราชดำเนิน ธนบุรี  กองเรือยุทธการ  ม.เกษมบัณฑิต (เลื่อนชั้นมาจาก ถ้วย ข. 2550/51)  ลพบุรี (เลื่อนชั้นมาจาก แซต แชมเปี้ยนชิพ 2550)
ตารางคะแนน

สิ้นสุด วันอาทิตย์ที่ 28 กันยายน พ.ศ. 2551
ตารางคะแนน > กลุ่ม A

| ลำดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | +/- | แต้ม |
| --- | --- | --- | --- | --- | --- | --- | --- | --- | --- |
| 1 | เมืองปราจิณ | 20 | 12 | 5 | 3 | 39 | 18 | +21 | 41 |
| 2 | สงขลา | 20 | 11 | 4 | 5 | 27 | 17 | +10 | 37 |
| 3 | นราธิวาส | 20 | 10 | 7 | 3 | 26 | 17 | +9 | 37 |
| 4 | นครสมุทรปราการ | 20 | 8 | 7 | 5 | 30 | 21 | +9 | 31 |
| 5 | ราชประชา | 20 | 8 | 7 | 5 | 21 | 20 | +1 | 31 |
| 6 | นครราชสีมา | 20 | 9 | 4 | 7 | 36 | 20 | +16 | 31 |
| 7 | ราชบุรี | 20 | 7 | 9 | 4 | 32 | 26 | +6 | 30 |
| 8 | ฉะเชิงเทรา | 20 | 6 | 5 | 9 | 17 | 32 | -15 | 23 |
| 9 | เชียงใหม่ | 20 | 3 | 6 | 11 | 25 | 34 | -9 | 15 |
| 10 | สตูล | 20 | 3 | 4 | 13 | 26 | 46 | -20 | 13 |
| 11 | สกลนคร | 20 | 1 | 6 | 13 | 15 | 43 | -28 | 9 |
| --- | --- |
: เลื่อนชั้นสู่ ไทยลีกดิวิชัน 1 และไปเล่นเพลย์ออฟชิงชนะเลิศ
: เลื่อนชั้นสู่ ไทยลีกดิวิชัน 1 และไปเล่นเพลย์ออฟชิงอันดับที่ 3
: ตกชั้นไปเล่น แซต แชมเปี้ยนชิพ/ถ้วย ข.